JohanHeinsen/ENO huggingface dataset:
Kiøbenhavns Postrytter, 1787-04-02
Polsk Grendse, den 14 Martii. Efterretningerne fra Constantinopel lyde endnu krigerske. Nyelig er der holdet et stort Statsraad, som Storherren i egen Person har bivaanet. Udfaldet deraf var, at der paa Stedet bleve affærdigede adskillige Courerer til de Tyrkiske Stadtholdere og Basser, saa vel i Europa som Asien, med befaling, at trække deres Tropper sammen, og lade dem brække op til de dem anviiste Egne, Choczim, Bender og Oczakow. Ved den Tyrkiske Armee er med det samme foretaget en talrig Befordring, og anviist en betydelig Sum Penge til at udbedre nogle Fæstninger saaledes, at de kunne forsvare sig. Saa har og Storadmiralen faaet befaling at forlade Ægypten, for at commandere en Flaade i det Sorte Hav.
Kiøbenhavns Postrytter, 1787-04-02
Wien, den 15 Martii. Det bekræftes, at Keiserens Reise er udsat nogen Tid længer. En Russisk Coureer, som ankom her den 10de hujus, har gjort denne Forandring, og derhos givet Anledning til det Rygte, at den forehavte store Reise maaskee ganske gik ind igien. Vist er det, at den 11te hujus have de Hof- og Kammerlakayer, som skulde reise med, og derfor allerede paa 3 Uger vare frie for Opvartning, faaet befaling, igien at giøre Tieneste, naar Touren falder dem til Monarken skal for nærværende Tid være meget vanskelig at tale med, efterdi der ikke allene opdages alt flere af Legisfelds Medskyldige, men ogsaa en meget anseelig Militairperson skal være iblant de angivne. Man tør ikke endnu fæste saa megen Troe til Sagnet, at man kan nævne denne anseelige Mand; men bekræftes det, saa er Keiserens Vrede noksom billig, da ingen menneskelig Siel kunde have drømt sig en saadan Formodning til.
Kiøbenhavns Postrytter, 1787-04-02
Den nye Obercanzler i Ungarn, Græve Palfy, har givet et smukt Exempel paa Uegennyttighed. Keiseren befoel ham nyelig, at han ikke skulde lade en Betient komme, som var kaldet fra Pest, efterdi dennes Plads allerede var bestemt for en anden, og dette, lagde Keiseren til er Deres Søn. Græve Palfy blev rørt over denne Keiserens Naade, men frabad sig Embedet med den Erklæring: "At hans Søn var tilstrækkelig forsynet af ham "med Midler, og derhos endnu ung, saa at han ikke "burde staae en fortient Embedsmand med en talrig Familie i Veien for hans Befordring."
Kiøbenhavns Postrytter, 1787-04-02
En Søn af den nyelig afdøde Vicekanzler, Baron von Gebler, har understaaet sig at lægge Haand paa sin Moder, og er derefter paa Flugten af sin Moders Huus bleven arretteret. Han skal sidde 6 Uger i Fængsel, de første Dage paa Vand og Brød, derpaa 2 Søndage efter hinanden have hver Gang 25 Stokkeprygl, og, naar Arresten er forbi, stikkes som gemeen Musketeer under et Jnfanterieregiment.
Kiøbenhavns Postrytter, 1787-04-02
London, den 16 Martii. J Gaar har Underhuset igien holdet en vigtig Session over den Hastingske Sag, hvilken har varet til i Morges Kl. 2 1/2. Sir James Erskine førte over halvfemte Time Ordet som Hr. Hastings's Anklager, og skildrede hans Omgang ved de adskillige Leverance=Contracter, han i sin Regierings Tid i Jndien har sluttet, som høist strafværdige og uforsvarlige. J sær anførte han Elephant-Contracten, den første og anden Stude-Contract, Opium-Contracten og Riis=Contracten &c. Han paastod, Hastings havde ved disse Contracter, ved hvilke han havde gjort sig Leverandeurerne og andre Personer til Tilhængere, skilt Compagniet i faa Aar ved en halv Million Pund Sterling. Saa havde han og svækket Compagniets Skat for adskillige 100000 Pund, ved at oprette mange nye Embeder for sine Creature. Den anden Stude-Contract skildrede han som den skammeligste af alle, i det den blot havde været til Beste for en Hr. Crofts, der var bekiendt for Hr. Hastings's udvalgte og hemmelige Agent i alle Pengesager, havde derhos havt alle offentlige Betalinger, og den meget indbringende overordentlige Proviantering af Staden Madras og af Carnatik at besørge, da bemeldte Stad og Provinds paa een Tid blev truet af Hunger, og af Hyder Alys Tropper. Opium-Contracten kaldte han en Skam for Regieringen, som den var sluttet under. Alle disse Uretfærdigheder, sagde han, havde Hastings begaaet, for at forøge sin Anseelse som Skytsherre, og forskaffe sig en utilladelig Jndflydelse paa alle Grene, som vare hans Gouvernements underordnede. Sir James Erskine endte sin lange Tale med de Ord: At Warren Hastings burde for disse Contracters Skyld anklages for store Forbrydelser, og denne Motion blev ogsaa efter lange Debatter bevilget med 60 imod 26 Stemmer.
Kiøbenhavns Postrytter, 1787-04-02
Haag, den 20 Martii. Magistraten i Heusden har protesteret imod Udnævnelsen af de 2 committerede Raadsherrer og en Advocat, der som Commissarier ere sendte derhen, for at bringe de selvraadigen forvirrede Sager igien i Orden. J en Skrivelse til de øvrige Provindsers Stater kalder den endog dette Staterne af Hollands Foretagende en Voldsomhed, hvorved Stadens og Borgerskabets gode Rettigheder krænkes, til hvilke at haandhæve den reclammerer de andre Staters Hielp. Den 24de Martii. Det Exempel, endeel af de Amsterdamske Borgerofficerer under 26de f. M. gave, ved at opkaste sig til Herrer over deres retmæssige Øvrighed, og tvinge denne til at affatte Resolutioner efter deres Godtbefindende, er allerede paa det nøiagtigste blevet fulgt af Borgerofficererne i Leiden. Den Leidenske Magistrat fattede den 23de Januarii en meget viis og roesværdig Resolution, hvorefter den for Fremtiden ikke vilde modtage nogen Klage eller Addresse fra Borgerne, som ikke fuldstændigen var forsynet med den Undertegnedes eget Navn, Boepæl og Haandtering. Denne Forsigtighed var naturligviis saameget nødvendigere, som det er bekiendt, hvor ofte man ved saadanne Leiligheder har misbrugt andres Navne, og derfor ikke fundet Vanskelighed ved at tilveiebringe adskillige hundrede Navne paa indgivne Addresser. Jmidlertid fandt dette ikke Patrioternes bifald; hvorfor ogsaa en stor Deel af Borgerofficererne og Underofficererne den 20de d. M. begave sig til Raadhuset, og paastode formeldte Resolution af 23de Januarii casseret. Dette gik meget regelmæssig til, og man besatte alle Udgangene fra Raadhuset med Officerer og Underofficerer, paa det ingen Raadsherre, skulde komme ud, førend deres Forlangende var samtykket. Magistraten brugte den Udflugt, at den vilde udnævne Commissarier til at undersøge det, man fandt at indvende imod dens Resolution; men Borgerofficererne forlangte videre, at Magistraten Morgenen derefter skulde holde en overordentlig Forsamling desangaaende. Dette skeede; og Raadet var ikke saa snart blevet samlet, førend Borgerofficererne ogsaa vare der, og erklærede: at Magistraten behøvede ikke at undersøge det, de havde indvendt imod Resolutionen, men være betænkte paa at cassere den endnu samme Dag. Heri føiede Magistraten dem ogsaa, og Comedien fik saaledes i al Stilhed en Ende. Den Preussiske Gesandt, Baron von Thulemeyer, er afreist til Arvestadtholderen i Nymwegen. Man venter sig meget Godt af denne Reyse, og ønsker af Hiertet, at denne forstyrrede Stats Partieaand maatte nærme sig til Enighed, og derved forebygge den overhængende Ulykke.
Kiøbenhavns Postrytter, 1787-04-02
Stokholm, den 20 Martii. J Fredags, den 16de hujus, kom Hs. Kongel. Majestæt igien tilbage til denne Residencestad fra Upsal. Kiel, den 26 Martii.
Kiøbenhavns Postrytter, 1787-04-02
Den 24de d. M., om Morgenen Kl. 3, døde Hs. Excellence, Hr. Hans Caspar, Rigsgreve af Bothmar, Geheime-Conferenceraad, Kammerherre, og Oberpræsident her i Staden, efter 4 Dages Sygdom, i en Alder af 59 Aar, 8 Maaneder og 24 Dage; efter i 37 Aar at have beklædet adskillige vigtige Embeder i Hs. Majestæts Tieneste. – Den her almindelige Bedrøvelse over dette for os tidlige og uventede Dødsfald er et talende Beviis paa hans Fortienester, og hvormeget vi tabe ved hans Bortgang; men den er os tillige Borgen for, at hans Minde vil være uforglemmeligt iblant os.
Kiøbenhavns Postrytter, 1787-04-02
Kiøbenhavn, den 2 April. Fra det Kongelige Rentekammer er under Dato 29de Martii udgaaet en Placat, angaaende Repartitionen af den extraordinaire Bekostning paa den, efter Forordningen af 28de Julii 1784, anskaffede Fourage til de i Danmark indqvarterede Rytter=Regimenter og Husar=Corpser, samt Garden til Hest, for det Aar, fra 26de October 1786 til Aarsdagen 1787.
Kiøbenhavns Postrytter, 1787-04-02
Meteorologiske Observationer. Vinden. Therm.
Kiøbenhavns Postrytter, 1787-04-02
Barom. S. S. O. Varme. 26 Martii. II. I.V. S. V. V. S. V. V. S. V. N. O. 1 April.
Kiøbenhavns Postrytter, 1787-04-02
J Tallotteriets 346de Trækning i Wandsbeck den 29de Martii udkom følgende Numere: J den 504de Trækning her i Staden udkom i Dag: Udi afvigte Uge fra den 24de Martii til den 31de dito, ere i denne Kongel. Residencestad copulerede 12 Par. Fødte Drenge 32. Piger 27. Tilsammen fødte 59. Døde Mænd 11. Qvinder 14. Drenge 11. Piger 12, af følgende Sygdomme: Alderdom 2. Apoplexie 1. Barselseng 2. Brystsyge 5. Forraadnelses=Feber 1. Hoste 1. Hævelse 1. Jnflammation 2. Kopper 1. Krampe 1. Skarlagens=Feber 1. Slag 9. Trødske 1. Tænder 2. Tærende Syge 6, Uangivne Svagheder 7. Vattersot 5. Tilsammen døde 48. Altsaa 11 flere fødte end døde. Korte Tanker om Bondens Friehed, Eiendom og Tiende, til nærmere Overveielse opgivne af en Landboe Mand, sælges i det Kongelige Bogtrykkerie, som og hos de Herrer Boghandlere, Rothe paa Børsen, Buch paa Nørregade og Hegelund i Færgestræde, for 4 s.
Kiøbenhavns Postrytter, 1787-04-02
den af sal. Hr. Biskop Hersleb skrevne ypperlige Bog: Livets Ord i Dødens Stund eller de Syv Christi Ord paa Korset, udi Syv Prædikener forklarede, og en Prædiken over det Første Christi Ord efter Opstandelsen, er tilkiøbs at bekomme i det Kongelige Bogtrykkerie for 2 Mk. Johan Gangolf Wilhelm Forstmans, evangelisk luthersk Præst til Sohlingen i Hertugdømmet Berg, hans Glædes Tidende for alle Syndere, fremstillet udi Syv Passions=Prædikener, oversat paa Dansk, er tilkiøbs at bekomme i det kongel. Bogtrykkerie for 1 Mk. 8 s. se Troendes Salighed i Tiid og Evighed, betragtet af 1 Joh. 3 Cap. Vers 2, af den berømte Dr. Johan Jacob Rambach, er i det danske Sprog oversat og til Trykken befordret af H.L., og sælges i det kongel. Bogtrykkerie for 4 Sk. Nyst-Mad, eller Forældre og Børne-Confect, det er en opbyggelig Discours imellem nogle gode Venner over det Spørsmaal: Hvad heller det kan agtes for større Lyksalighed at have aldeeles ingen, eller og at have mange Børn, er tilkiøbs at bekomme i det kongel. Bogtrykkerie for 10 Sk. Tre ypperlige Taler, snart uden Lige, om Evigheden, og om den Vigtighed og de Fordeele, der ere i og ved stedse at see hen til det Evige, skrevet paa engelsk af Job Octon, og nu, efter den tredie engelske Udgave oversat paa Dansk, sælges i det kongel. Bogtrykkerie for 10 Skilling.
Kiøbenhavns Postrytter, 1787-04-02
AVERTISSEMENTS. Directionen for det Kongelige Octroierede Danske Asiatiske Compagnie bekiendtgjör hermed: at den til den 18de April h. a. berammede Auction over endeel Chinesiske og Ostindiske Vahre, er udsat til Onsdagen den 25de April førstkommende, om Formiddagen ved 9 Slet, da Liebhaberne udi Compagniets Huus paa Christianshavn, behagelig vilde indfinde sig. Vahrene kan 3 Uger for Auctionen tages i Öiesyn i Compagniets Pakhuse, og Auctions Bögerne over det bortsælgende, erholdes paa Compagniets Bogholder-Contoir.
Kiøbenhavns Postrytter, 1787-04-02
Directionen for det kongel. octroierede danske asiatiske Compagnie bekiendtgjör hermed, at Onsdagen den 2den Maji förstkommende, om Formiddagen ved 9 Slet, bliver udi Compagniets Huus paa Christianshavn, holden Licitation, over diverse Materialier og Vahre, saasom: Pommerske Fyrre-Bielker, dito Spær, norske Allinger, Vestervigs Vall Bræder, norske fiirskaarne Bræder eller Fyrre Lost-Dæbler, dito Vrag-Bræder, danziger FyrrePlanker, Granne Roeds Knæer og Granne-Baads Aarer, Baadshag-Stager, engelsk Pompe-Læder, barkede Hunder, norsk Baand Jern, Beeg, Tiære, Terpentin, Kanon Krudt, hollandsk eller dansk Seildug, petersborger dito, flamsk Lærred, Raun dug, polsk eller Sække-Lærred, Flagdug, Hørlærreds Dreiel, Tælle-Lys, hollandsk Lin-Olie, Svovel, Tælle, reen riigsk Hamp, petersborger dito, Lunte, spansk Salt, lyneborger dito, Böge-Brænde, store skotske Steenkul, smaa dito, Rom, Viin-Edike, Havre, Byg, røgede Oxebryster, dito Tunger, dito Pølser, engelsk Ost, røget Korn-Flæsk, fyensk eller langelandsk Smör, fransk Brændeviin, Byggryn, hvide Kaag-Erter, graae dito, Svedsker, End videre til Cargtion: Engelsk Klumpeblye, norsk Stangern, nyt Kobber i svenske myntede Plader, finsk Tiære, petersborger Hamp, reen rigsk Hamp, Genever, Lin-Olie, petersborger Seildug, Raunduug, flamsk Lærred, Baand-Jern, Pompe-Læder, Smedde-Steenkul, Flagdug, LæggersStaver, Fade dito, Vestervigs Bræder, Granne-Aarer, Stokholms Kron-Beeg. Thi ville de Lysthavende behage til fornævnte Tid og Sted sig at indfinde, da Conditionerne tilligemed Varenes Quantiteter, dennem nærmere skal vorde bekiendtgjort.
Kiøbenhavns Postrytter, 1787-04-06
Kiøbenhavns No. Aar. en han munal. teur. Junii.
Kiøbenhavns Postrytter, 1787-04-06
Post-Tidender. le Fredagen, den 6 April. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1787-04-06
Tyrkisk Grendse, den 4 Martii. Porten belaver sig med sine krigerske Rustninger paa at modtage Russerne, ifald man ikke skulde finde sig fornøyet med dens nyeste Erklæring, hvoraf det væsentlige Jndhold lyder saaledes: "Porten har fast besluttet, ubrødelig at holde Fredstractaterne, men vil ingenlunde indlade sig i nye Fordringer. Og da den, efter nøyeste Undersøgelse, ikke har fundet Pachaen af Agiska i nogen Maade strafværdig, saa har den ingen Aarsag til at opfylde Ruslands Paastand i denne Henseende. Den "har ikke i Sinde at hindre en Russisk Keiserlig Consuls "Ansættelse i Watna; men overlader det Russiske Hof at betænke, hvad Fare det derved udsætter sig for, da Porten ikke vil eller kan staae inde for de deraf flydende Følger."
Kiøbenhavns Postrytter, 1787-04-06
Den 10de Martii. Da Storadmiralens Flaade i Egypten forstørstedelen bliver forsynet med alle Slags Levnetsmidler fra Constantinopel, saa begynder der nu i denne Hovedstad at herske en stor Mangel, som med Tiden kan have farlige Følger. Rygtet, at Divanet skulde være sindet at ophæve alle Mahomedanske geistlige Ordener, bekræftes endnu, med dette Tillæg, at der skal udnævnes Commissarier, som skulle forelægge Divanet alle tyrkiske Klosteres og andre Stiftelsers Jndkomster, samt en udførlig Conduitliste over alle Derwische og Munke. – Den til Pera ankomne forrige Russiske Agent hos Chanen Shahin Gheray, Hr. von Laskarof, gaaer ikke, som man først troede, derfra til Persien, men reyser igien til Crim, for at være der tilstæde ved Keyserindens Ankomst. Han har til den Ende i Constantinopel forsynet sig med endeel Juveler og Klæder efter den orientalske Smag, som han tager med sig til Crim.
Kiøbenhavns Postrytter, 1787-04-06
Westphalen, den 19 Martii. Som man fornemmer, skal Kongen af Preussen have paataget sig Formynderskabet for den mindreaarige Greve af Lippe=Bückeburg, og derfor tilraadet Landgreven af Hessen-Cassel igien at friegive de indtagne Bückeburgske Landskaber, og hellere i Mindelighed og ved Rettens Pleye giøre Paastand paa det, han kunde have at fordre. – J Wien skal Landgrevens Fremgangsmaade ligeledes have gjort megen Opsigt, og Rigshofraadet har i denne Anledning været forsamlet hos deres Præsident.
Kiøbenhavns Postrytter, 1787-04-06
London, den 20 Martii. Som en Følge af vor med Frankerige sluttede Handelstractat, er der i Frankriges fornemste Stæder oprettet adskillige Skoler, hvori gives Underviisning i det Engelske Sprog, siden den nu udvidede Handel imellem begge disse Nationer synes at giøre det nødvendigt for tilvoxende Franskmænd at kunne Engelsk.
Kiøbenhavns Postrytter, 1787-04-06
J Gaar var en anseelig Deputation af Ostindiske Kiøbmænd hos Ministeren Hr. Pitt, og havde med ham en lang Samtale angaaende de mange Klager, der indløbe imod Warren Hastings, som disse Kiøbmænd vise megen Gunst. Een af de saa nye Taxer, som Ministeren i dette Aar vil bringe paa Tapetet, bliver Stempelet paa Musikalier, hvorom Spotterne sige, at Orpheus selv: med alle hans Liires fortryllende Toner, ikke vilde være i Stand til at afholde ham fra at bringe den i Forslag. Vist nok er det, at Musikliebhaberiet i Engelland aldrig har været saa stærkt og saa almindeligt som nu, og at denne Taxe altsaa kunde give noget retskaffent af sig.
Kiøbenhavns Postrytter, 1787-04-06
Med den allerførste Østenvind afgaaer endelig den saa længe opholdte og til Botany Bay bestemte Escadre med Deliqvent-Colonien fra Portsmouth.
Kiøbenhavns Postrytter, 1787-04-06
J Nye-York opkom den 22de Januarii en stor Jldebrand, som ødelagde 43 Bygninger, hvoriblant endeel Kiøbmandsmagaziner og det store Bogtrykkerie. Skaden, vurderes til over 100000 Pund Sterling.
Kiøbenhavns Postrytter, 1787-04-06
Pohlsk Grendse, den 20 Martii. af Den utroelige Mængde Herskaber og Fremmede i Kiow, hvor den Russiske Monarkindes Hof viser en overordentlig Pragt, har sammesteds foraarsaget saa høye Priiser, paa alting, at man for et Par Værelser med maadelige Beqvemmeligheder betaler 300 til 400 Ducater, og for et Pund Smør en Rubel. Det hedder nu, at Kongen af Pohlens Sammenkomst med Keiserinden vil skee i Kiow, og ikke i Kaniew.
Kiøbenhavns Postrytter, 1787-04-06
De Foræringer, som det Preussiske Hof har bestemt for Storsultanen, ere, under Bedækning af 24 Mand Cavallerie passerede vore Grendser, og Rygtet gaaer, at Porten vil sende en Ambassadeur til Berlin, for at lykønske Kongen til sin Tronbestigelse.
Kiøbenhavns Postrytter, 1787-04-06
Wien, den 21 Martii. Ogsaa her vil man nu tilforladelig vide, at der ved Oczakof trækker sig henimod 130000 Tyrker sammen. Endnu er det uvist, om den Russiske Monarkindes Kroning foretages i Kiow eller i Cherson. Derimod er det ganske vist, at Keiserens Reyse til Cherson er udsat, og at den, om den nogensinde gaaer for sig, ikke vil skee førend i Maji Maaned. Saavel de Keiserlige Tropper i Gallizien som de Pohlske Krontropper ere i fuld Bevægelse; og det lader, som man overalt forbereder sig til at for, stærke Russerne.
Kiøbenhavns Postrytter, 1787-04-06
Da de vedvarende Transporter af Mundprovisioner fra Ungarn til Gallizien, efter Sigende, ogsaa medbringe endeel Krud og Krigsmunition, saa vil man ogsaa deraf slutte sig til nærforestaaende vigtige Begivenheder.
Kiøbenhavns Postrytter, 1787-04-06
Det er ugrundet, at de her residerende Franske og Preussiske Gesandte skulle have begjært deres Hoffers Tilladelse til at giøre en vis Reyse med, især da Keyserens Reyse hidindtil har været saa ubestemt, og det baade i Tyrkiet og i Holland seer saa tretydigt ud. Man er meget nysgierrig for at vide, om den nye Franske Minister, Greven af Montmorin, har samme Tænkemaade som Greven af Vergennes.
Kiøbenhavns Postrytter, 1787-04-06
Det Keiserlige Mynt= og Medaille Cabinet har faaet en betydelig Tilvext af meget rare Mynter og Medailler, som man ved Klosternes Ophævelse har forefundet hist og her. Doubletterne blive overleverede til Myntvæsenet, for at omsmeltes.
Kiøbenhavns Postrytter, 1787-04-06
Da Greve Palfy, som før meldt, nyelig paa saa ædelmodig en Maade afslog Keiserens Tilbud om et Embede for hans Søn, udlod han sig videre saaledes: "Han vilde vel modtage Embedet til Sønnen; men Lønnen maatte den forhen ansatte Betient beholde. Keiseren klappede Greven paa Skulderen, og sagde: "Kiække Mand! "De skal faae Deres Villie, men Deres Søn skal dog ikke arbeyde omsonst; han skal alligevel have samme Løn(2000 Gylden).
Kiøbenhavns Postrytter, 1787-04-06
Paris, den 23 Martii. Allerede i forrige Uge bemægtigede Politiet sig alle Hr. Mirabeaus Skrifter, som de kunde opspoere, og i Tirsdags den 20de forsvandt Hr. von Mirabeau selv endnu til rette Tid, just som han skulde været arresteret, og henbragt til Slottet Ham. Samme Dag bleve de bekiendte Agioteurs: Abt Espagnat, Barron og Pirchon, forviiste Hovedstaden; men Hoffet har siden fundet for godt at ophæve denne Forviisning igien, efterdi adskillige Banqve rere forestillede, at Staden derved vilde tabe sin Credit, da forbemeldte Herrer stode i alt for mange store Forbindelser, og Abt Espagnac med hans Associerede havde fra nu til Junii Maaned ugentlig 3 Millioner Livres at udbetale.
Kiøbenhavns Postrytter, 1787-04-06
Den 25 Martii. J de større og mindre Kongelige Stalde skal reduceres 2000 Heste, for derved aarlig at kunne spare 7 Millioner og 300000 Livres.
Kiøbenhavns Postrytter, 1787-04-06
Det her udspredede Rygte, at der forestaaer den Tyrkiske Fæstning Oczakow et Angreb af Russerne, er ikke i mindste Maade troeværdigt.
Kiøbenhavns Postrytter, 1787-04-06
Leipzig, den 24 Martii. Tre Borgere i Rigstaden Worms (Kreutzer, Scheerer, og Rühl), som formodentlig havde ladet sig indtage af Utrechts, Wyk by Durstedes, og flere hollandske Stæders smittende Exempel, opkastede sig for kort siden egenmægtig til Borger-Deputerede i Worms, berammede Borger-Forsamlinger, &c., og det altsammen fuldkommen efter de hollandske Patrioters Anviisning; men et den 13de hujus publiceret Rigshofraads-Conclusum gjorde lykkeligviis i Tide Ende paa denne Selvraadighed, ved at befale disse tre Oprørstiftere, under Keiserlig Unaade og Livsstraf, strax at giøre alting om igien.
Kiøbenhavns Postrytter, 1787-04-06
Frankfurt ved Mayn, den 24 Martii. Efter Beretning fra Paris gaaer mange af de Notables Misfornøyelse saavidt, at de ikke engang benytte sig af det frie Taffel, som Kongen har anviist dem saalænge de ere i Versailles. Der skal ogsaa i de sidste Forsamlinger være forefaldet hæftige Debatter. – Den nye Broe, som skal bygges over Seinefloden ved Ludvig den Femtendes Plads, er tilslaaet Hr. Prevot for 4 Millioner og 300000 Livres.
Kiøbenhavns Postrytter, 1787-04-06
Haag, den 24 Martii. Fra Staden Edam er indløbet den Efterretning, at Magistraten sammesteds har taget den priselige Beslutning, ganske at ophæve det der værende patriotiske Exerceerkorps, som har givet Anledning til mange Uordener og Opløbe.
Kiøbenhavns Postrytter, 1787-04-06
Den anseeligste Deel af Borgerskabet, der elsker Fred og Orden, har formelig formaaet Magistraten til at giøre dette Skridt. For det patriotiske Partie er derimod denne Exerceerkorpsets Ophævelse høistubehagelig; hvorfor man finder sin Regning ved at udsprede: at Staterne af Holland have givet de patriotiske Korps Marschordre, til at marschere til Hoorn og Edam, for at komme deres undertrykte Brødre til Hielp. Man angiver ogsaa Antallet af alle bevæbnede Patrioter i Provindsen Holland til 65000 Mand, hvilket vel torde være usandt. Oprørerne paa det Hollandske Ostindiske Skib Barbestein, som hidtil have fat arresterede i Engelland, ere nu, om Bord paa Cutterne Mercur og Salamander, ankomne til Middelburg, i alt 80 Mand.
Kiøbenhavns Postrytter, 1787-04-06
Den 27de Martii. J forrige Uge nævnede man allerede her en vis Hr. Hennin, Secretair i det Kongelige Franske Conseil, som hertil var i Vente fra Versailles, for at arbeyde paa en nye Negotiation; men de nyeste franske Breve melde om nogle Vanskeligheder, som først maae ryddes af Veyen, førend der kan tænkes paa noget saadant. Jmidlertid er det vist, at der directe imellem det Franske og Preussiske Hof bliver begyndt Underhandlinger desangaaende, hvoraf man giør sig Haab om et godt Udfald.
Kiøbenhavns Postrytter, 1787-04-06
Fra det Brandenburgske, den 27 Martii. For Staden Berlin er nu udkommet en nye fortræffelig Politieanordning. Kongen har ogsaa anviist en anseelig Sum til nye Gadelygters Anskaffelse; hvorimod de gamle Lygter skulle anbringes i Forstæderne.
Kiøbenhavns Postrytter, 1787-04-06
Berlin, den 31 Martii. J Gaar Eftermiddags, henved Klokken 4, forlod Hds. Durchl. Prindsesse Anna Amalia af Preussen, Abbedinde til Qvedlinburg, og den Høystsalige Konges Søster, dette Timelige, i sit Alders 64de Aar. Foruden den Høy saliges bekiendte ret fyrstelige Goddædighed, og de Kundskaber, Hun ved en udbredet Læsning havde erhvervet sig, gjorde Hendes Talent til Musiken Hende stor Ære. Vi have Hende at takke for Bachs og Kirnbergers mesterlige Værker, og efter Hendes egenhændige Udkast udarbeydede Ramler sin Tod Jesu.